b'\n_START_ARTICLE_\nVe\xc4\x87eslav Kaved\xc5\xbeija\n_START_PARAGRAPH_\nVe\xc4\x87eslav Kaved\xc5\xbeija, hrvatski ko\xc5\xa1arka\xc5\xa1 i ko\xc5\xa1arka\xc5\xa1ki trener. Igrao ko\xc5\xa1arku za Lokomotivu iz Zagreba s kojom je 1971./72. osvojio Kup Radivoja Kora\xc4\x87a. Poslije igra\xc4\x8dke okrenuo se trenerskoj karijeri. Anga\xc5\xbeman je na\xc5\xa1ao u Africi u Ruandi, gdje vodi mu\xc5\xa1ku i reprezentaciju. Kaved\xc5\xbeija je preporu\xc4\x8dio Ruan\xc4\x91anima hrvatske stru\xc4\x8dnjake kad su se nogomenti djelatnici iz Ruande ponovo su tra\xc5\xbeili trenera s prostora biv\xc5\xa1e Jugoslavije. Preko Kaved\xc5\xbeije mjesto izbornika ruandske reprezentacije dobio je Josip Ku\xc5\xbee. Prije Afrike u kojoj je radio od 207. do 2009. radio je u Bjelorusiji gdje je vodio prvoliga\xc5\xa1a Avtozavodec-Jenti iz Minska._NEWLINE_Sezone 1982./83. vodio je \xc5\xbdKK Monting iz Zagreba s kojim je osvojio naslov prvaka Jugoslavije. U Hrvatskoj je 2000-ih vodio \xc5\xbdKK Gospi\xc4\x87, preuzev\xc5\xa1i mjesto trenera od Vlade Brklja\xc4\x8di\xc4\x87a. Na Fakultetu za fizi\xc4\x8dku kulturu u Zagrebu diplomirao na korfballu i njegovoj primjeni u \xc5\xa1portskoj rekreaciji.'